4 дәріс МӘЛІМЕТТЕРДІ ЕНГІЗУ ТЕХНОЛОГИЯСЫ

4.1 Мәліметтерді енгізу тәсілдері
Қолданылатын техникалық құралдарға сәйкес мәліметтерді енгізудің екі тәсілін қарастырады: дигитализация және векторизация. Кеңістіктік мәліметтерді қолмен енгізу үшін дигитайзер қолданылады. Ол электрондық ұяшығы бар планшеттен (үстелше) тұрады, оған курсор деп аталатын құрал қосылған. Курсор графикалық манипулятор – тышқан түрінде болып келеді, мұнда мөлдір пластинкаға салынған визир болады, оның көмегімен оператор картаның жекелеген элементтеріне нақты дәлдеуге болады. Курсорға түймелер орналастырылған, олар аумақ сызықтарының немесе шекараларының басталуын және аяқталуын белгілеуге мүмкіндік береді, түймелердің саны дигитайзер күрделілігінің деңгейіне байланысты болады. Дигитайзер әртүрлі форматта болады және 1,5 м қашықтықта 0,08 мм жалпы дәлдікпен 0,03 мм шешілімді қамтамасыз етеді. Сызықтарды автоматтық қадағалауды қамтамасыз ететін автоматтандырылған дигитайзер болады.
Мәліметтерді енгізу үшін ең көп таралғаны – сканер. Олар картаның растрлық көрінісін компьютерге енгізуге мүмкіндік береді. Сканерлердің әртүрлі типтері болады, олар келесілер бойынша ерекшеленеді: бастапқы материалды беру тәсілі бойынша (планшеттік және созылымдық (барабан типті); ақпаратты салыстырып оқу тәсілі бойынша (сызыққа немесе көрініске жұмыс істейтін); радиометриялық шешілім немесе түстің қанықтылығы бойынша; оптикалық (немесе геометриялық) шешілім бойынша. Соңғы сипаттама сканермен көрсетілетін бейне элементінің минималды өлшемімен белгіленеді.
Компьютер экранындағы растрлық көріністің сандық процесі векторизация деп аталады. Векторизацияның үш тәсілі бар: қол күшімен, интерактивтік және автоматтық. Қол күшімен векторизациялау кезінде оператор көріністегі әрбір объектіні тышқанмен белгілейді, интерактивтік кезінде – операциялардың бір бөлігі автоматты түрде жүргізіледі. Мысал үшін, көлденеңді векторизациялау кезінде бастапқы нүктені және сызықты бақылау бағытын беру жеткілікті, одан әрі векторизатор өзі сызықтың үзілуі сияқты белгісіз жағдай кездескенше бұл сызықты қадағалай алады. Интерактивтік векторизация мүмкіншіліктері бастапқы материалдың сапасымен және картаның күрделілігімен тікелей байланысты. Автоматтық векторизация арнайы бағдарламаның көмегімен оны кейіннен редакциялау арқылы растрлық форматтан векторлық форматқа тікелей алмастыруды қарастырады. Ол ең ұтқыр бағдарламаның өзі объектіні дұрыс тани алмаған кезде, мысалы, символды нүктелер тобы деп қабылдағанда және т.с.с. жағдайларда қажет. 
4.2 Бастапқы мәліметтерді түрлендіру
Бастапқы карталарды сканерлеу белгілі бір картографиялық проекцияда және координаттар жүйесінде құрылған. Сандау кезінде бұл күрделі проекция кеңістіктік координаттар жинағына біріктіріледі. Сондықтан картаны оның бастапқы проекциясына түрлендіру қажет. Бұл үшін ГАЖ-ға қолданылатын проекциялар туралы мәліметтер енгізіледі (әдетте ГАЖ проекциялардың көп санымен жұмыс істеуге мүмкіндік береді) және бірқатар түрлендірулер іске асырылады. Олардың ішінде көбінесе бір мезетте орындалатын үш негізгісі бұл – көшіру, бұру және масштабтау.
Көшіру – бұл барлық сызбалық объектіні координаттық жазықтықтың басқа жеріне жай ғана ауыстыру. Ол объектінің Х және У координаттарына белгілі бір шамаларды қосу арқылы орындалады:

Масштабтау та өте пайдалы, себебі әртүрлі масштабтағы карталар сканерленеді, бұл үшін келесі қатынас қолданылады:

Бұрылу тригонометриялық функцияларды қолдану арқылы орындалады

Барлық қажетті түрлендірулер тірек нүктелердің координаттары бойынша осы үш сызбалық операцияларды қолдану арқылы орындалуы мүмкін.

4.3 Қашықтан алдын ала тексеру мәліметтерін енгізу
ГАЖ-да түсірілім кезінде алынатын ҚТ бастапқы материалдары емес, оларды өңдеу кезінде қалыптасқан туынды материалдар қолданылады. Жер серіктерінен алынған мәліметтер радиометриялық және геометриялық бұрмалаушылықтарды, атмосфераның әсерін және т.б. жою үшін алдын ала сандық өңдеуден өткізіледі. Бастапқы көріністердің шолу сапасын жақсарту үшін ашықтық пен қанықтылықты өзгерту, шуларды жою үшін сүзгілеу немесе контурларды және ұсақ бөлшектерді айқындау үшін шаралар қолданылуы мүмкін. Аэрофотосуреттерді қолданған кезде суреттердің еңістік бұрышынан және жер бетінің бедерінен пайда болатын бұрмалаушылыққа назар аудару қажет, олар трансформалау немесе ортофототрансформалау процесінде жойылуы мүмкін.

